लोगो।
**क्लैश ऑफ क्लैंस** एक मुफ्त व्यापक-रणनीति मल्टी प्लेयर वाला ऑनलाइन गेम (खेल) है। इसे हेलसिंकी, फिनलैंड की एक वीडियो गेम कंपनी सूपरसेल ने विकसित तथा प्रकाशित किया।
२ अगस्त २०१२ को यह गेम आइओएस हेतु रिलीज़ हुआ था।
एंड्रॉइड हेतु यह ३० सितंबर २०१३ को कनाडा तथा फिनलैंड में उपलब्ध हुआ था। आखिरकार ७ अक्टूबर २०१३ को यह गेम वैश्विक रूप से गूगल प्ले पर उपलब्ध हुआ।

गेमप्ले
-------

क्लैश ऑफ क्लैंस एक ऑनलाइन मल्टी प्लेयर गेम है जिसे खेलने वाला एक समुदाय (क़बीला) का निर्माण करता है, अपने योद्धाओं को अभ्यास कराता है तथा शक्तिशाली बनाकर दूसरे खिलाडियों के क़बीलों (Clans) पर आक्रमण करता है, जिससे खेल के अंदर उसे पदक, सोने के सिक्के तथा अमृत आदि मिलते हैं।

इन वस्तुओं का उपयोग वह अपने गाँव तथा कबीलों की सुरक्षा को बढ़ाने में करता है। ऐसा करने से जब कोई अन्य खिलाड़ी उसपर आक्रमण करता है तब वह अपने क़बीले का बचाव कर सकता है। यह गेम एकल खेल के रूप में भी है क्योंकि इसके खिलाड़ी खेल के अंतर्गत कुछ पिशाच (Goblins) के गाँवों में हमला करके विजयी हो सकते हैं।

### सैनिक

इसके सैनिक क़तार १ क़तार २ क़तार ३ काले अमृत (Dark Elixir) नीला अमृत (Blue Exier) के सैनिक तथा महायोद्धाओं में बटे हैं।

क़तार १ के योद्धा
* बर्बर (Barbarians)
* धनुर्धर (Archers)
* पिशाच, भूत (Goblins)

क़तार २ के योद्धा
@ 2 Level of 

* विशाल मानव,दिग्‍गज (Giants)
* दीवार तोड़ने वाले (Wall Breakers)
* गुब्बारों में बैठे अस्थि पंजर (Balloons)
* जादूगर (Wizards)

क़तार ३ के योद्धा
* चिकित्सक (Healers)
* ड्रैगन (Dragons)
* पी.ई.के.के.ए. (P.E.K.K.A)

काले अमृत के योद्धा
* कृपापात्र (Minions)
* शूकर पर सवार (Hog Rider)
* वॉलक्री (Valkyrie)
* गोलम (Golemite)
* चुड़ैल (Witch)
* लावा हाउंड (Lava hound)
* गेंदबाज (bowler)

महायोद्धा
* राजा बर्बर (Barbarian King)
* धनुर्धारी रानी (Archer Queen)

### इमारतें

सोना इकट्ठा करने के लिये खिलाड़ी कबीलों में सोने की खानों, अमृत इकट्ठा करने वाले मशीनों (Elixir Collector) तथा उन सब के भंडारों का निर्माण करते हैं। अमृत कई सैनिकों के अभ्यास हेतु और प्रयोगशाला में अनुसंधान हेतु काम में आता है जिससे कि योद्धा सैनिकों का उत्थान (Upgrade) हो सके तथा इमारतों के सुधार हेतु उपयोग किया जाए। सोने (सोने के सिक्के) का उपयोग रक्षात्मक इमारतों तथा टाउन हॉल के सुधार तथा उत्थान हेतु होता है। टाउन हॉल के उत्थान से खिलाड़ी कई नईं इमारतों का निर्माण, सुधार तथा उत्थान कर पाते हैं।

खिलाड़ी निम्नांकित रक्षणात्मक इमारतों का निर्माण कर उनका उत्थान करते हैं--

1. तोप (Cannons)
2. मोर्टार (Mortar)
3. बम (Bomb)
4. आर्चर टावर (Archer Tower)
5. विज़ार्ड टावर (Wizard Tower)

खिलाड़ी सुरक्षा हेतु दीवारों का निर्माण कर सकते हैं जिसका कठोर रूप में उत्थान जैसे-जैसे खिलाड़ी उच्च श्रेणी में जाएगा, संभव होगा।

### कबीलों के आपसी युद्ध

**क्लैश ऑफ क्लैंस** का प्रमुख घटक एक दूसरे के विपरीत होकर उनका सामना करना हैं। क़बीलों के मुख्य नेता तथा सह-नेता दूसरे कबीलों के ख़िलाफ़ कबीलों वाले युद्ध (Clan wars) छेड़ देते हैं। प्रत्येक क़बीलों को एक "तैयारी का दिन" (Preparation day) दिया जाता है जिसके बाद "युद्ध वाला दिन" (War day) होता है। जब एक क़बीले का सदस्य दूसरे कबीले के सदस्य के गाँव पर धावा बोलता है तब अंत में उसे विध्वंस के परिणाम स्वरूप सितारों के रूप में राशि प्राप्त होती है। हर एक युद्ध में एक खिलाडी दो बार हमला करता है
, तथा जिस भी क़बीले के पास अधिक सितारे होते हैं उन्हें विजयी घोषित कर दिया जाता है। इस युद्ध में भाग लेने वाले खिलाड़ियों को प्रतिलाभ (Bonus) के रूप में लूट का माल प्राप्त होता है तथा कबीले के विवरण पृष्ठ पर एक युद्ध की जीत दर्ज हो जाती है।

### रत्न

इस खेल में एक तरफ़ सोने तथा अमृत होते हैं तो इसके अतिरिक्त यहाँ खेल में रत्नों (Gems) का भी मुद्रा के रूप में उपयोग करते हैं। रत्नों से उन खिलाड़ियों को सम्मानित किया जाता है जो कुछ मील के पत्थरों तक तथा किसी प्रकार की उपलब्धि प्राप्त करते हैं। परंतु रत्नों को पाने के लिये मुख्य रूप से असली ज़िंदगी वाले पैसों का उपयोग किया जाता है। रत्न का उपयोग करके समुदाय के हर कार्य जैसे निर्माण का समय, सैनिकों के अभ्यास का समय तथा प्रयोगशाला के प्रयोग का समय आदि को तेज़ किया जा सकता है। इसके बदले में खिलाड़ी सोने तथा अमृत भी ले सकते हैं।

कबीले का खेल और जादू की चीजें
-----------------------------

दिसंबर 2017 में, सुपरसेल ने क्लैन गेम्स की शुरुआत की, पहली बार एक बंद कार्यक्रम में जहां कबीले सदस्य एक साथ मिलकर काम पूरा कर सकते थे, जो बाद में कबीले अंक अर्जित करेंगे। कबीले के खेल हाल ही में मासिक होने लगे हैं। जब पर्याप्त अंक जमा हो जाते हैं, तो एक नया इनाम टियर अनलॉक होता है, और खिलाड़ी प्रत्येक अनलॉक किए गए टियर में से एक इनाम का चयन कर सकते हैं। इस अपडेट ने मैजिक आइटम को भी पेश किया, जिसका उपयोग खिलाड़ी के गांव के कुछ पहलुओं को बढ़ाने के लिए किया जा सकता है। मैजिक आइटम क्लान गेम्स से और ईवेंट के माध्यम से प्राप्त किए जा सकते हैं।

महत्वपूर्ण स्वागत
-----------------

*क्लैश ऑफ क्लैंस* को बहुत अच्छी समीक्षाएँ प्राप्त हुईं हैं। मेटाक्रिटिक में कुल १०० में से ७४ अंक मिले तथा गेमरेटिंग में ८०.००% प्राप्त हुए।

* गेमज़ेबो के लैफ जॉन्सन इस खेल को ४.५/५ रेटिंग देते हुए बहुत प्रभावित हुए। उनके अनुसार हालाँकि इस खेल का गेम प्ले रत्न खरीदने हेतु खिलाड़ी को प्रोत्साहित करने के लिये विषम था, परंतु इसका एकल प्लेयर अभियान उनको अच्छा लगा।
* पॉकेट गेमर के पीटर विलिंगडन भी इस खेल से प्रभावित हुए तथा इसे ९/१० अंक दिये। आइओएस हेतु इसके रिलीज़ होने के बाद कई दिनों तक अध्ययन करके इन्होंने कहा कि इस खेल के लिये असली रणनीति बनाने की आवश्यकता होती है।
* १४८ ऐप्स के रॉब रिच ने भी इसे ३.५/५ अंक से सम्मानित किया। मोबोजो के जॉन वेटफर्ड ने थोड़े कम प्रभावित होते हुए गेम को केवल ३/५ अंक दिये।

व्यापार
-------

यह खेल सूपरसेल हेतु बहुत सफल रहा। अप्रैल २०१३ में केवल दो खेल हे डे तथा क्लैश ऑफ क्लैंस ही एप स्टोर पर उपलब्ध थे तथा इनकी कमाई $२७९ मिलियन थी। ८.५ मिलियन खिलाड़ियों के साथ इनका दैनिक राजस्व $२.४ मिलियन था।

फोर्ब्स मैगज़ीन के अनुमान से खेलों नें २०१३ के अंत तक $८०० मिलियन तथा $१ बिलियन राजस्व स्थापित किया होगा।
इन्होंने $८९२ मिलियन अर्जित किए (२०१२ में $१०१ मिलयन से तुलना किया हुआ)।

क्लैश ऑफ क्लैंस ऐप स्टोर में दिसंबर २०१२ से जुलाई २०१३ तक पाँचवें सबसे अधिक डाउनलोड किया गया गेम रहा। २०१३ में इस खेल ने ऐप स्टोर तथा गूगल प्ले में तीसरे सबसे अधिक राजस्व वाला गेम रहा। सितंबर २०१४ तक यह खेल एंड्रॉइड की दुनिया में सबसे अधिक कमाई करने वाला खेल बन गया, सबवे सर्फर्स नौवाँ तथा हे डे छठे स्थान पर रहा, जबकि सूपरसेल का नया खेल बूम बीच चौथे स्थान पर रहा।

सन्दर्भ
-------

1. ↑  सेवेन ग्रनबर्ग तथा जोहाना रोसी द्वारा, "फिनलैंड का नया हिट बनाने वाला[*मृत कड़ियाँ*]", द वॉल स्ट्रीट जर्नल।
2. ↑  "क्लैश ऑफ क्लैंस Archived 2018-12-22 at the Wayback Machine" स्लाइड टू प्ले।
3. ↑  जिम स्क्वेर्स द्वारा, "क्लैश ऑफ क्लैंस: अब एंड्रॉइड के लिए उपलब्ध (कनाडा तथा फिनलैंड में) Archived 2014-08-09 at the Wayback Machine" गेमज़ेबो।
4. ↑  अडाम कौऐडर द्वारा, "आखिरकार सूपरसेल का क्लैश ऑफ किलैंस गूगल प्ले स्टोर पर आ गया Archived 2013-10-08 at the Wayback Machine" एंड्रॉइडऔथॉरिटी।
5. ↑  लैफ जॉन्सन द्वारा, "क्लैश ऑफ क्लैंस समीक्षा Archived 2015-03-25 at the Wayback Machine" गेमज़ेबो।
6. ↑  "ट्यूटोरियल - क्लैश ऑफ क्लैंस कंप्यूटर पर कैसे खेलते हैं?". मूल से 26 मार्च 2016 को पुरालेखित. अभिगमन तिथि 22 मार्च 2016.
7. ↑  "महायोद्धा (हीरोज़) Archived 2014-09-24 at the Wayback Machine" क्लैश ऑफ क्लैंस विकि।
8. ↑  पीटर विलिंगडन द्वारा, "क्लैश ऑफ क्लैंस समीक्षा Archived 2017-04-21 at the Wayback Machine" पॉकेट गेमर।
9. ↑  रिच, रॉब द्वारा, "क्लैश ऑफ क्लैंस समीक्षा। Archived 2019-05-28 at the Wayback Machine"
10. ↑  मारिका[सूपरसेल] द्वारा, "सामान्य प्रश्न: कबीलों के आपसी युद्ध Archived 2014-10-18 at the Wayback Machine" सूपरसेल सामुदायिक मंच।
11. ↑  "Clan Games are on the way!". मूल से 21 दिसंबर 2017 को पुरालेखित. अभिगमन तिथि 7 January 2018.
12. ↑  "what are magic items?". मूल से 7 जनवरी 2018 को पुरालेखित. अभिगमन तिथि 7 January 2018.
13. ↑  "आइओएस के लिये क्लैश ऑफ क्लैंस" गेम रैंकिंग।
14. ↑  "क्लैश ऑफ क्लैंस (आइओएस)" मेटाक्रिटिक।
15. ↑  एलिसन सॉनटेल द्वारा "सूपरसेल का $770 मिलियन स्टार्टअप है तथा रोज $2.4 मिलियन प्राप्त करता है Archived 2014-10-15 at the Wayback Machine" याहू!
16. ↑  कारेस्ट्रन स्ट्राउस द्वारा, "क्या यह सबसे जल्दी बढ़ने वाली कंपनी है? Archived 2014-09-27 at the Wayback Machine" फ़ोर्ब्स।
17. ↑  कारेस्ट्रन स्ट्राउस द्वारा, "एक दिन में $2.4 मिलियन, कंपनी: सूपरसेल Archived 2014-04-18 at the Wayback Machine" फ़ोर्ब्स।
18. ↑  बर्नहार्ड वार्नर द्वारा, "मेगाप्रॉफिट के साथ फिनलैंड के सूपरसेल मोबाइल खेल Archived 2014-09-17 at the Wayback Machine" ब्लॉमबर्ग बिजनेसवीक।
19. ↑  लीयो मिरानी द्वारा, "क्यों फ्री खेल ही सबसे तेज़ लाभदायक ऐप हैं? Archived 2014-07-14 at the Wayback Machine" क्वार्ट्ज़।
20. ↑  गूगल द्वारा, "सबसे अधिक कमाई करने वाले खेल Archived 2014-11-08 at the Wayback Machine" गूगल प्ले स्टोर।

बाहरी कड़ियाँ
-------------

* क्लैश ऑफ क्लैंस, सूपरसेल के आधिकारिक जालस्थल पर।
* क्लैंश ऑफ क्लैंस, फेसबुक पर।
* क्लैश ऑफ क्लैंस, युट्यूब चैनल।
* क्लैश ऑफ क्लैंस समीक्षा।